Bossel - Wikipedia

# Bossel

### Vun Wikipedia

Bossel is en Dörp in de Gemeend Burweg in Landkreis Stood, Neddersassen. De Oort hett üm un bi 194 Inwahners.

Bossel liggt twischen Blomendol in’n Westen un Himmelporten in’n Oosten. In’n Süden liggt Olendörp un in’n Noorden Burweg.

## [Ännern] Historie

In de Johren 1930 is in Bossel en oolt Gruvenhuus ut dat 9./10. Johrhunnert funnen worrn. Dor hebbt se denn ok en ole Brosch utkuhlt, de wohrschienlich Marie wiest.

Bossel, wat op hoochdüütsch ok Bossel heet, hett vördem Borstel heten, wat vun buristalda kummt. Dat bedüüdt Buurnsteed. De Oort müss 1932 den Naam ännern, as de Landkreis Stood mit den Landkries Jörk tohoopleggt worrn is un so dat Dörp Borstel in Olland to’n Kreis keem. Twee Gemenen mit densülven Naam in een Kreis güng nich.

Siet de Kommunalreform in Neddersassen to’n 1. Juli 1972 höört Bossel to de Gemeend Burweg.

### [Ännern] Inwahnertall

Bossel bestünn üm 1500 ut blot twee Buurnsteden un ene Kaat un is eerst so ganz bilütten bet to’n 18. Johrhunnert grötter worrn.

Johr | 1766 | 1900 | 1910 | 1933 | 1939 | 2005
Inwahners | 78 | 114 | 125 | 117 | 126 | 194

## [Ännern] Kultur

In Bossel warrt siet öllers al Faslom fiert.

### [Ännern] Scholen

De Kinners gaht na Olendörp na Grund-, Haupt- un Realschool. Op Gymnasium gaht se na de Vincent-Lübeck-School in Stood. De egene Volksschool in’t Dörp hett 1963 dichtmaakt.

## [Ännern] Weertschop

### [Ännern] Verkehr

Vun Bossel gaht Straten na Blomendol, Burweg, Olendörp un Himmelporten. Bi Himmelporten hett de Oort Ansluss an de Bundsstraat 73.

Koordinaten: 53° 36′ N, 9° 15′ O

Vun „http://nds.wikipedia.org../../../b/o/s/Bossel.html“

Kategorien: Oort | Landkreis Stood

##### Views

- Artikel
- Diskuschoon
- Aktuelle Version

##### Mitmaken

- Hülp
- Wikipedia-Portal
- Spennen

##### Söken